Základná škola Kežmarská 28 v Košiciach má dlhoročnú tradíciu v rozšírenom **vyučovaní cudzích jazykov**. V tejto tradícii škola pokračuje.   
Zameraním školy je vyučovanie cudzieho jazyka. Vo všetkých triedach sa vyučuje cudzí jazyk.

V 1. ročníku prvý cudzí jazyk a v 5. ročníku druhý cudzí jazyk z ponuky anglický jazyk, nemecký jazyk, francúzsky jazyk, ruský jazyk a taliansky jazyk.

V súvislosti s vyučovaním CJ kladieme dôraz na inováciu výučby CJ obsahovo a jazykovo integrovaným vyučovaním (**CLIL**)s využitím moderných didaktických prostriedkov a IKT.

Od roku 2009 sme pracovali v **projekte Znalosť cudzích jazykov nám otvára dvere do sveta**, operačný program Vzdelávanie, prioritná os Premena tradičnej školy na modernú, spolufinancovaný z Európskych fondov.

Cieľom projektu bola príprava učebných materiálov s využitím metódy CLIL, obsahovo a jazykovo integrované vyučovanie a vzdelávanie pedagógov. Škola ponúka žiakom možnosť zúčastniť sa výmenného vzdelávacieho pobytu v Cottbuse a organizovaných zájazdov do Londýna, Paríža a iných európskych miest, s cieľom precvičenia cudzojazyčnej komunikácie.

Profiláciu školy sme rozšírili o **informatiku** a od roku 2016 o **základy podnikania** v spolupráci s organizáciou Junior Achievement Slovensko. Cieľom je učiť žiakov o reálnom svete podnikania formou learning – by doing.

Žiaci našej školy majú možnosť vybrať si z pestrej **ponuky záujmových krúžkov** - volejbalový, futbalový, tenisový, šachový krúžok, krúžky pohybovej prípravy, tanečný krúžok, krúžok mažoretiek, literárno-dramatický krúžok, krúžok mladých zdravotníkov, keramický krúžok, krúžky zamerané na rozvíjanie digitálnych zručností žiakov, krúžok varenia a jazykové krúžky.